Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 1 luku - Tavaroiden vapaa liikkuvuus - II jakso - Määrällisten rajoitusten ja vaikutukseltaan vastaavien toimenpiteiden poistaminen - 48 artikla



Virallinen lehti nro L 302 , 15/11/1985 s. 0032



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - II osasto - Espanjaa koskevat siirtymätoimenpiteet - 1 luku - Tavaroiden vapaa liikkuvuus - II jakso - Määrällisten rajoitusten ja vaikutukseltaan vastaavien toimenpiteiden poistaminen - 48 artikla 1. Espanjan kuningaskunta mukauttaa 1 päivästä tammikuuta 1986 alkaen ETY:n perustamissopimuksen 37 artiklan 1 kohdassa tarkoitettuja kaupallisia valtion monopolejaan asteittain ja ottaen tarvittaessa huomioon ETY:n perustamissopimuksen 90 artiklan 2 kohdan sen varmistamiseksi, että 31 päivään joulukuuta 1991 mennessä ei enää esiinny minkäänlaista jäsenvaltioiden kansalaisten välistä syrjintää tavaroiden hankintaa ja myyntiä koskevissa ehdoissa, sanotun kuitenkaan rajoittamatta tämän artiklan 2 ja 3 kohdan soveltamista. Nykyisillä jäsenvaltioilla on vastaavat velvoitteet Espanjan kuningaskunnan suhteen. Komissio tekee ehdotuksia siitä, millä tavoin ja mitä aikataulua noudattaen mukautukset on tehtävä, edellyttäen että tapa ja aikataulu ovat samat Espanjan kuningaskunnalle ja nykyisille jäsenvaltioille. 2. Espanjan kuningaskunta poistaa 1 päivästä tammikuuta 1986 alkaen kaikki vientiä koskevat yksinoikeudet. 3. Vientiä koskevat yksinoikeudet poistetaan liitteessä V olevassa luettelossa mainituilta tuotteilta viimeistään 31 päivänä joulukuuta 1991. Nämä yksinoikeudet poistetaan avaamalla asteittain 1 päivästä tammikuuta 1986 tuontikiintiöitä nykyisistä jäsenvaltioista tuoduille tuotteille. Vuoden 1986 kiintiöt ilmoitetaan kyseisessä luettelossa. Espanjan kuningaskunta korottaa näitä kiintiöitä ensimmäisessä alakohdassa tarkoitetussa liitteessä määrätyin edellytyksin. Prosentteina ilmoitetut korotukset lisätään kuhunkin kiintiöön ja seuraava korotus lasketaan näin saadun kokonaissumman perusteella. Ensimmäisessä alakohdassa tarkoitetut kiintiöt avataan kaikille toimijoille rajoituksitta ja näiden kiintiöiden puitteissa tuoduille tuotteille ei saa antaa kaupan pitämistä koskevia yksinoikeuksia tukkukaupassa. Tiettyjen, kiintiöihin sisältyvien tuontitavaroiden vähittäismyynnissä näiden tuotteiden kuluttajiin kohdistuvan markkinoinnin on oltava syrjimätöntä. 4. Jäljempänä liitteessä VI olevassa luettelossa mainittujen tuotteiden monopolin mukauttaminen ei välttämättä vaikuta Espanjan maaöljymonopolin toimintaan kolmansien maiden suhteen. Kyseisen monopolin mukaisesti voidaan edelleen kolmansista maista tapahtuvassa tuonnissa määritellä alkuperä sekä edellytykset sellaisen osuuden hankkimiseksi raakaöljyn tuonnista, joka on välttämätön saatavuuden turvaamiseksi Espanjan markkinoilla, noudattaen ETY:n perustamissopimuksen määräyksiä, erityisesti vapaata liikkuvuutta koskevia 30 ja 37 artiklan määräyksiä.